stanford-oval/wikipedia huggingface dataset:
Prikaati K

Prikaati K (Prikaati Kuussaari (Pr.K)) oli Päämajan 23. kesäkuuta 1941 perustettavaksi käskemä suomalainen sotatoimiyhtymä, johon oli käsketty koottavaksi Suomessa asuvat itäkarjalais- ja inkeriläissyntyiset asevelvolliset, jotka olivat siirtyneet Suomeen sisällissodan ja heimosotien aikana. Prikaatiin kuului lisäksi runsaasti suomalaisia vapaaehtoisia. Osa sotilaista oli heimosotien veteraaneja.
Prikaati tunnettiin alkuvaiheessa nimellä Osasto Kuussaari (Os.K), jonka perustamisessa keskeisiä henkilöitä olivat komentaja Eero Kuussaari sekä Ragnar Nordström ja heimoaktivisti Reino Castrén.
Lokakuun 19. päivänä 1941 Tsinjärvelle ryhmittynyt prikaati eteni Soutjärvelle ja valtasi Semsvaaran kylän.
Perustaminen

Prikaati perustettiin 27. kesäkuuta – 29. heinäkuuta 1941 Kajaanissa. Perustamisen päättyessä 25. heinäkuuta prikaatin vahvuus oli 184 vienankarjalaista, 85 aunuslaista, 102 inkeriläistä, 102 heimosoturia, 188 karjalaista ja 621 vapaaehtoista eli yhteensä oli 1 324 miestä. Prikaatin sotilaita oli ottanut osaa talvisotaan Sissipataljoona 5:n riveissä.
Varustaminen vaati runsaasti aikaa, koska perustaminen tapahtui liikekannallepanossa perustettujen joukkojen perustamisen jälkeen ja osin jouduttiin turvautumaan tilapäisratkaisuihin.
Perustaminen > Joukot

Esikunta ja Esikuntakomppania (E ja EK/Pr.K)
Aunuksen Heimosoturipataljoona (AHSP/Pr.K)
Vienan Heimosoturipataljoona (VHSP/Pr.K)
Sotatie

Perustamisen jälkeen prikaati alistettiin 14. divisioonalle, ja osallistui Itä-Karjalan valtaukseen. Se keskitettiin junakuljetuksella Kajaanista Lieksan Pankakoskelle ja edelleen jalkamarssina Pankakoski–Inari–Lentiira–Lupasalmi.lähde?
Perustamisen aikainen nimi osasto Kuussaari (Os.K) muutettiin 7. elokuuta 1941 prikaati Kuussaareksi (Pr.K). Sille alistettiin seuraavat joukot:
Jalkaväkirykmentti 10:n II pataljoona (II/JR 10)
24. rajakomppania
Erillinen polkupyöräkomppania
Jalkaväkirykmentti 52:n tykkikomppania (TykK/JR 52)
Tykkikomppania 16 (TykK 16)
Raskas kranaatinheitinjoukkue
Pioneerijoukkue pioneeripataljoona 24:stä (PionJ/PionP 24)
Kenttätykistörykmentti 18:n 3. patteri (3./KTR18)
Huoltomuodostelmia
Prikaatia vastassa oli majuri Valter Vallin komentama puna-armeijan jalkaväkirykmentti 126. Vastakkain olivat osin Suomesta sisällissodan yhteydessä Neuvostoliittoon siirtyneet suomalaiset ja Neuvostoliitosta Suomeen siirtyneet vienalaiset ja inkeriläiset. Prikaatin suurimmaksi saavutukseksikenen mukaan? voidaan katsoa Porajärven valtaus.lähde? Sen muut taistelupaikat olivat:
Kuutamalahti
Tshinjärvi
Soutjärvi
Semsvaara
Juustjärvi
lähde?
Prikaatin lakkauttaminen

Prikaati lakkautettiin 22. lokakuuta 1941, jolloin sen pataljoonat jatkoivat palvelustaan erillisinä pataljoonina:
Aunuksen Heimosoturipataljoona ja 1. helmikuuta 1944 uudelleen nimetty Erillinen pataljoona 7 (ErP 7)
Vienan Heimosoturipataljoona ja 1. helmikuuta 1944 uudelleen nimetty Erillinen pataljoona 8 (ErP 8)
Prikaati oli kärsinyt olemassaolonsa aikana tappioina 81 kaatunutta ja yhden kadonneen. Lisäksi haavoittuneita oli 307.
Muistoristi

Prikaatilla on oma muistoristi, jonka olivat oikeutettuja saamaan prikaatiin sen toiminta-aikana 25. kesäkuuta 1941 – 15. syyskuuta 1944 Porajärven suunnalla kuuluneet.
Who’s Got the Ball

| Who’s Got the Ball Broadcast |
| --- | --- | --- |

Studioalbumin tiedot
 Studio : RM-studiot (1-8, 10)   Takomo-studiot (9)
 Julkaistu: 1983    2002 (CD) 
 Formaatti: LP-levy (DIGLP 24)   C-kasetti (DIGMC 24)   CD-levy (8573-87928-2)
 Tuottaja(t): Otis Kuusela   Kassu Halonen (9)
 Tyylilaji: poprock, soft rock, aikuisrock
 Kesto: 42.23
 Levy-yhtiö: Musiikki-Fazer   Finnlevy    Warner Music Finland (CD) 
 Levymerkki: Dig It    WEA (CD) 
Listasijoitukset
  Suomi: 3. (syyskuu 1983) 
Broadcastin muut julkaisut
| Heartbeat Paradise 1982 | Who’s Got the Ball 1983 | Soon 1984 |
Singlet albumilta Who’s Got the Ball
 ”Rainy Night” / ”The Ol’ Lullaby” Julkaistu: 1982 (HIS 1008)  ”Who’s Got the Ball” / ”On the Avenue” Julkaistu: 1983 (DIGS 142)  ”Heart Loves A Heart” / ”You Break My Heart” Julkaistu: 1983 (DIGS 145)
Who’s Got the Ball on suomalaisen poprock-yhtye Broadcastin kolmas studioalbumi vuodelta 1983.
Albumi nosti yhtyeen kuuluisuuteen erityisesti haikealla balladilla ”You Break My Heart”, joka yksi yhtyeen suurimmista hittikappaleista. Kappaletta on usein luultu jonkin ulkomaisen, menestysyhtyeen tekemäksi. Kappale oli parhaimmillaan jukeboxien viidenneksi soitetuin single, vaikkakin levyn nimikkokappale ”Who’s Got the Ball” oli samoihin aikoihin jukeboxien kolmanneksi soitetuin.
Levy menestyi hyvin ja kohosi parhaimmillaan Suomen musiikkilistojen kolmanneksi pysyen listoilla 28 viikon ajan. Albumi saavutti kultalevyrajan seuraavana vuonna ja albumia on myyty vuoteen 2013 noin 27 000 kappaletta.
Albumi julkaistiin Musiikki-Fazerin ja Finnlevyn Dig It -levymerkillä LP-levynä ja C-kasettina. Vuonna 2002 albumi julkaistiin ensimmäistä kertaa CD-levynä remasteroituna painoksena Warner Music Finlandin toimesta.
Kappaleet

Kaikki kappaleet säveltänyt E. Kaartamo, ellei toisin mainita.
Kappaleet > A-puoli

Who’s Got the Ball – 3.31 (säv. & san. E. Kettunen)
Rainy Night – 4.02 (san. E. Kettunen)
Heart Loves A Heart – 4.38 (säv. & san. E. Kettunen)
Rope – 4.18 (san. E. Kaartamo)
You Break My Heart – 4.18 (san. E. Kaartamo – E. Kettunen)
Kappaleet > B-puoli

On the Avenue – 4.04 (säv. & san. E. Kettunen)
Doin’ Pretty Well – 3.58 (san. E. Kaartamo)
The Girl with the Wild Eyes – 4.42 (san. E. Kaartamo)
The Old Lullaby – 3.32 (san. E. Kaartamo – E. Kettunen)
Guardian Angel – 5.00 (san. E. Kaartamo)
Kokoonpano > Broadcast

Kari Miettinen – rummut, lyömäsoittimet, taustalaulu (1, 7)
Esa Kaartamo – laulu (4, 9), kitarat; soolokitara (1, 6), urut (2), kosketinsoittimet, taustalaulu (6-7)
Kim Lönnholm – laulu (1-2, 4-8, 10), taustalaulu (1, 3, 6-7)
Edu Kettunen – laulu (3), kitarat, rummut (2), lyömäsoittimet, tom tom -fillit (10), taustalaulu (1, 7)
Matti ”Masa” Maijanen – bassokitara; nauhaton basso (8)
Jarmo Nikku – kitarat; slide-kitara (1, 3), soolokitarat (2-4, 9-10)
Kokoonpano > Muut muusikot

Otis – taustalaulu (7)
Kokoonpano > Tuotanto

Otis Kuusela – tuotanto (1-8, 10)
Jari Laasanen – äänitys ja miksaus (RM-studiot; 1-8, 10)
Kassu Halonen – tuotanto (9)
Dan Tigerstedt – äänitys ja miksaus (Takomo-äänitysstudiot; 9)
Timo Lindström – vastaava tuottaja
Markus Heikkerö – taide ja valokuvan retusointi
Hannu Bask – valokuvat (Studico)
The Punisher (muusikko)

The Punisher (oik. Marko Perälä; s. 1971) on rockyhtye The Flaming Sideburnsin basisti ja kuuluu sen alkuperäisjäseniin. Aiemmin hän on soittanut Ilmajoelta kotoisin olevassa Jack Meatbeat & the Underground Society -yhtyeessä.
Aiheesta muualla

The Flaming Sideburns (Arkistoitu – Internet Archive)
| --- | --- |
Auktoriteettitunnisteet: Taiteenala :  MusicBrainz
Rappeutuminen

Rappeutuminen, degeneroituminen tai degeneraatio tarkoittaa evoluutiossa tapahtuvaa kehitystä, jossa lajin, rodun tai suvun perintötekijät muovautuvat yhä yksinkertaisempaan suuntaan monien sukupolvien ajan. Tämä ilmenee hitaana biologisen funktion katoamisena, erikoistumisena tai jonkin elimistön osan sopeutumisena useiden sukupolvien aikana. Konseptin laajemmalla määritelmällä sillä tarkoitetaan yhä etenevässä määrin tapahtuvaa turmeltumista aikaisempien sukupolvien fyysisen luonteen normista tai muodoista. Ilmiö voi johtua esimerkiksi pitkälle jalostetun kotieläinrodun tai kasvilajikkeen siirtämisestä ympäristöön, johon se ei ole sopeutunut, tai siitä, että peittyvät huonot perintötekijät pääsevät pitkään jatkuneen sukusiitoksen vuoksi yhä useammin ilmiasussa esiin.
Termin taustalla on ajatus, että lajista voisi perinnöllisen heikkenemisen myötä tulla ajan kuluessa tulla “alkeellisempi“.
Käsitteellä ei ole mitään sijaa nykyisissä biotieteissä: evoluutiobiologia käsittelee valintaa tai adaptaatiota, joka johtaa eliöpopulaatioihin, jotka ovat geneettisesti erilaisia esi-isistään. Kyseisellä valinnalla tai adaptaatiolla ei ole luontaista suuntaa. Tieteenala ei tee erottelua niille muutoksille, jotka johtavat populaation suurempaan tai pienempään monimutkaisuuteen suhteessa näiden esi-isiin, joten alkeellisen lajin käsitettä ei voida määritellä.
Nykyisin "rappeutuminen" -käsitteen ei-tekninen käyttö perustuu pitkälti seuraaviin virheellisiin päätelmiin:
biologiassa rakenteilla ja funktioilla on hierarkia ja
evoluution täytyy tarkoittaa "etenemistä" kohti "kehittyneempiä" eliöitä, joilla on monimutkaisemmat rakenteet ja funktiot.
Nämä virhepäätelmät liittyvät kahteen väärinkäsitykseen, että:
evoluution tarkoitus on tehdä lajeista enemmän "kehittyneitä"; ja että
modernit lajit ovat rappeutuneita, jos ne ovat menettäneet joitakin niiden esi-isillä olleita toimintoja tai monimutkaisuutta.
Zirkoniumdioksidi

| Zirkoniumdioksidi |
| --- | --- |

Tunnisteet
CAS-numero:  1314-23-4
PubChem CID:  62395
Ominaisuudet
Molekyylikaava:  ZrO2
Moolimassa:  123,22 g/mol
Ulkomuoto:  Valkoista jauhemaista ainetta
Sulamispiste:  2 710 °C
Kiehumispiste:  4 300 °C
Tiheys:  5,85 g/cm3
Liukoisuus veteen:  Ei liukene
Zirkoniumdioksidi eli zirkonia (ZrO2) on zirkonium- ja oksidi-ionien muodostama epäorgaaninen ioniyhdiste. Luonnossa se esiintyy harvinaisena baddeliittimineraalina.
Rakenne ja ominaisuudet

Zirkoniumdioksidi voi esiintyä neljänä eri kidemuotona: monokliinisenä, tetragonaalisena, ortorombisena ja kuutiollisena fluoriittirakenteena. Näistä monokliininen on pysyvin matalissa lämpötiloissa ja stabiili aina 850–1 200 °C:n lämpötilaan saakka, jolloin sen kiderakenne muuntuu tetragonaaliseksi. Tetragonaalinen zirkoniumdioksidi vaihtuu alkeiskopiltaan ortorombiseksi suuren paineen vaikutuksesta. Kuutiollinen zirkoniumoksidi havaittiin röntgendiffraktion avulla ja alkeiskopin siirtymä tetragonaalisesta kuutiolliseksi tapahtuu 2 370 °C:n lämpötilassa ja on reversiibeli.
Zirkoniumdioksidin sulamispiste on varsin korkea ja sen lämpötilankestoa voidaan parantaa lisäämällä siihen yttrium-, magnesium- tai kalsiumoksidia. Yhdiste ei liukene veteen ja hapoistakin sitä liuottavat vain kuuma väkevä rikkihappo ja vetyfluoridi. Kuumennettaessa korkeaan lämpötilaan zirkoniumoksidi voi reagoida muiden metallioksidien kanssa muodostaen zirkonaatteja.
Valmistus

Zirkoniumdioksidia tuotetaan teollisesti kuumentamalla zirkoniumsuoloja usein epäorgaanisten happojen läsnä ollessa. Näin tuotettu yhdiste on usein rakenteeltaan metastabiilia tetragonaalista tai kuutiollista zirkoniumoksidia, josta saadaan monokliinisiä kiteitä kuumentamalla. Nämä poikkeukselliset muodot johtuvat muiden ionien vaikutuksesta. Zirkoniumdioksidin vuosittainen maailmanlaajuinen tuotanto on useita miljoonia tonneja.
Käyttö

Zirkoniumdioksidi kestää hyvin korkeita lämpötiloja, minkä vuoksi sitä käytetään tulta kestävissä materiaaleissa. Yhdisteelle on käyttöä myös valkoisena väriaineena, lasin taittokerrointa parantavana yhdisteenä, pietsosähköisten kiteiden valmistuksessa ja lambda-antureissa ja hammaslääketieteessä. Zirkoniumdioksidista tuotetaan myös muita zirkoniumyhdisteitä, kuten zirkoniumkarbidia ja siitä pelkistetään metallista zirkoniumia
Hiottua zirkoniumdioksidia voidaan käyttää myös koruissa timanttien korvikkeena. Sen taitekerroin ei kuitenkaan ole aivan yhtä suuri kuin timantilla.
Aiheesta muualla

Wikimedia Commonsissa on kuvia tai muita tiedostoja aiheesta .
Tampereen teknillinen yliopisto, Materiaaliopin laitos: Zirkoniumoksidi ZrO2 (Arkistoitu – Internet Archive)
ChemBlink: Zirconium dioxide (englanniksi)
Hiottua zirkoniumdioksidia
The Makings of Me

| The Makings of Me Janna |
| --- | --- | --- |

Studioalbumin tiedot
 Julkaistu: 19. marraskuuta 2008
 Tuottaja(t): Tuomo Prättälä, Aki Haarala
 Kesto: 48.05
 Levy-yhtiö: Jupiter
Jannan muut julkaisut
| Right Now 2007 | The Makings of Me 2008 | Janna 2014 |
Singlet albumilta The Makings of Me
 ”Go Go Get Gone” Julkaistu: 2008
The Makings of Me on suomalaislaulaja Jannan toinen studioalbumi. Se julkaistiin 19. marraskuuta 2008. Albumin ovat tuottaneet Aki Haarala ja Tuomo Prättälä. Kappaleiden tekemiseen on osallistunut tuottajien ja artistin lisäksi Lasse Kurki.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Go Go Get Gone | Janna, Lasse Kurki, Tuomo Prättälä | 3.36 |  |  |  |  |  |  |
| 2. | Top of the Stairs | Janna, Tuomo Prättälä | 4.27 |  |  |  |  |  |  |
| 3. | Tears Keep Rolling | Janna | 4.29 |  |  |  |  |  |  |
| 4. | Here I Am | Janna, Tuomo Prättälä | 4.11 |  |  |  |  |  |  |
| 5. | Nothing without You | Janna | 3.18 |  |  |  |  |  |  |
| 6. | This Moment | Janna, Lasse Kurki | 4.50 |  |  |  |  |  |  |
| 7. | Strip Down | Janna, Tuomo Prättälä | 4.21 |  |  |  |  |  |  |
| 8. | Take Me as I Am | Janna, Lasse Kurki, Tuomo Prättälä | 4.57 |  |  |  |  |  |  |
| 9. | I Need You | Janna | 4.46 |  |  |  |  |  |  |
| 10. | Lonely Dreamer | Janna, Lasse Kurki, Tuomo Prättälä | 5.40 |  |  |  |  |  |  |
| 11. | Bittersweet, Incomplete, Downbeat | Janna, Lasse Kurki | 4.11 |  |  |  |  |  |  |
Arvostelut

Desibeli.net:
Dome.fi:
Nyt.fi:
Soundi:
V2.fi:
The Last Stand

| The Last Stand |
| --- | --- |
 Elokuvan DVD-painoksen kansikuva.
Ohjaaja:  Kim Ji-woon
Käsikirjoittaja:   Andrew Knauer  Jeffrey Nachmanoff  George Nolfi 
Tuottaja:  Lorenzo di Bonaventura
Säveltäjä:  Mowg
Kuvaaja:  Kim Ji-yong
Leikkaaja:  Steven Kemper
Tuotantosuunnittelija:  Franco-Giacomo Carbone
Pääosat:   Arnold Schwarzenegger  Rodrigo Santoro  Forest Whitaker  Peter Stormare  Eduardo Noriega  Zach Gilford  Jaimie Alexander 
Valmistustiedot
Valmistusmaa:   Yhdysvallat
Tuotantoyhtiö:  di Bonaventura Pictures
Levittäjä:  Lionsgate
Ensi-ilta:   18. tammikuuta 2013
Kesto:  107 min
Alkuperäiskieli:  englanti
Budjetti:  45 000 000 $
Tuotto:  48 330 757 $
Aiheesta muualla
IMDb 
Elonet
AllMovie
Infobox OKNimi-testi OK: 
The Last Stand on vuonna 2013 ensi-iltansa saanut Kim Ji-woonin ohjaama yhdysvaltalainen toimintaelokuva, jonka pääosia esittävät Arnold Schwarzenegger, Eduardo Noriega, Peter Stormare, Johnny Knoxville, Rodrigo Santoro, Forest Whitaker, Zach Gilford, Jaimie Alexander ja Harry Dean Stanton.
Elokuva on Schwarzeneggerin ensimmäinen pääroolielokuva sitten vuoden 2003 Terminator 3: Koneiden kapina -elokuvan jälkeen. Elokuvan kuvaukset aloitettiin 17. lokakuuta 2011 New Mexicossa ja Nevadassa.
Rooleissa

| 0 | 1 | 2 |
| --- | --- | --- |
|  Arnold Schwarzenegger  | … |  Ray Owens   |
|  Génesis Rodríguez  | … |  Ellen Richards   |
|  Forest Whitaker  | … |  John Bannister   |
|  Peter Stormare  | … |  Burrell   |
|  Jaimie Alexander  | … |  Sarah Torrance   |
|  Rodrigo Santoro  | … |  Frank Martinez   |
|  Luis Guzmán  | … |  Mike Figuerola   |
|  Zach Gilford  | … |  Jerry Bailey   |
|  Johnny Knoxville  | … |  Lewis Dinkum   |
|  John Patrick Amedori  | … |  Mitchell   |
|  Daniel Henney  | … |  Phil Hayes   |
|  Eduardo Noriega  | … |  Gabriel Cortez   |
Aiheesta muualla

The Last Stand Internet Movie Databasessa (englanniksi)
Aiheesta muualla > Arvostelut

Marko Pekkanen: The Last Stand  5.3.2013. Filmgoer.fi. Arkistoitu 25.3.2013. Viitattu 7.3.2013.
The Mandela Catalogue

The Mandela Catalogue on analoginen kauhusarja, jonka loi amerikkalainen tubettaja Alex Kister vuonna 2021. Tarina sijoittuu kuvitteelliseen Mandelan piirikuntaan, Wisconsinissa, jossa yliluonnolliset olennot, nimeltä "vaihtoehdot" (engl. Alternates), kiduttavat uhrejaan psykologisesti, tavoitteenaan varastaa heidän identiteettinsä. Sarja saavutti suurta suosiota verkossa, osin internet-käyttäjien ja YouTuben käyttäjien reaktiovideoiden sekä tarina-analyysien myötä.
Teemat

Sarja sisältää useita raamatullisia viittauksia Nooan arkkiin, Aatamiin ja Eevaan, neitsyt Mariaan ja Joosefiin sekä Jeesuksen syntymään. Siinä myös vihjataan, että vaihtoehdot ovat raamatullisia demoneja ja että arkkienkeli Gabriel olisi Saatana.
Zoe (nimi)

| Zoe, Zoë |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Soja, Zoey, Zoja 
Nimen alkuperä:  kreik. ’elämä’
Infobox OKVirheellinen NIMI-arvo: 
Zoe on naisen etunimi. Se tulee kreikan kielestä ja merkitsee elämää. Rinnakkaismuotona esiintyy nimiasu Zoë.
Digi- ja väestötietoviraston mukaan Suomessa on syyskuuhun 2021 mennessä tilastoitu noin 200–210 Zoe-nimistä ja noin 20–30 Zoë-nimistä naista.
Tunnettuja Zoe- ja Zoë-nimisiä > Keisarinnoja

Zoe Karbonopsina, Bysantin keisarin Leo VI:n (866–912) puoliso
Zoe (n. 978–1050), Bysantin keisarinna v. 1028–1050
Tunnettuja Zoe- ja Zoë-nimisiä > Muita

Zoë Akins (1886–1958), yhdysvaltalainen näytelmäkirjailija, runoilija ja käsikirjoittaja
Zoë Bell (s. 1978), uusiseelantilainen näyttelijä ja stunt-esiintyjä
Zoe Burtsow, suomalainen maskeeraaja, kampaaja ja laulaja
Zoe Caldwell (1933–2020), australialainen näyttelijä
Zoe Kazan (s. 1983), yhdysvaltalainen näyttelijä, näytelmäkirjailija ja käsikirjoittaja
Zoë Kravitz (s. 1988), yhdysvaltalainen näyttelijä ja malli
Zoë Myrman (1898–1956), suomenruotsalainen kirjailija
Zoe Ann Olsen-Jensen (1931–2017), yhdysvaltalainen uimahyppääjä ja olympiamitalisti
Zoë Quinn (s. 1987), yhdysvaltalainen videopelisuunnittelija
Zoë Saldaña (s. 1978), yhdysvaltalainen näyttelijä
Zoë Straub (s. 1996), Zoë, itävaltalainen laulaja ja näyttelijä
Zoe Sugg (s. 1990), englantilainen videobloggaaja
Zoë Wanamaker (s. 1949), yhdysvaltalais-brittiläinen näyttelijä
Tunnettuja Zoe- ja Zoë-nimisiä > Kuvitteellisia henkilöitä

Zoe Baker, hahmo pelissä Resident Evil 7: Biohazard ja sen lisäosassa End of Zoe
Ziryab

Ziryabin puutarha
Ziryab, oikealta nimeltään Abu Hasan Ali Nafi, (789-857) oli Al-Andalusin maineikkain kurdilainen muusikko, joka esitteli emiiri Abd ar-Rahman II:n hovissa filosofisia, tähtitieteellisiä, astrologisia ja lääketieteellisiä keksintöjään sekä vaikutti Cordoban kalifaatin hallinnon uudistamiseen. Lisänimensä Ziryab (arab. mustarastas tai musta satakieli) hän sai afrikkalaisperäisen ulkomuotonsa, puhetaitonsa ja lauluäänensä vuoksi.
Tausta

Ziryab oli syntynyt  Mesopotamiassa Mosulin lähi-alueella ja sai koulutuksensa Bagdadissa isäntänsä, kuuluisan hovimuusikon Ishak al-Mawsilin luona. Kalifi Harun al-Rashid ihastui nuorukaiseen kuultuaan tämän soittoa ja kuninkaalle sepitettyä laulua. Tästä mustasukkaisena Ziryabin opettaja ja isäntä Ishak pakotti entisen suojattinsa valitsemaan maastalähdön tai kuoleman.
Ziryab matkasi länteen pitkin Pohjois-Afrikkaa. Hän viipyi hetken Kairouanissa emiiri Ziyadat Allah I:n (817–38) hovissa, mutta arvosteltuaan tätä vuonna 821 yhdessä laulussaan sai jatkaa pakomatkaansa.
Ziryab Córdobassa

Ziryab siirtyi Córdobaan emiiri Abd ar-Rahman II:n hoviin 822, jossa hänen kuukausittainen palkkansa oli 200 dinaaria. Lisäksi hän sai 3000 dinaaria vuodessa sekä jokaisesta muslimijuhlasta erikseen korvattavan 1000 dinaaria ja kahdesta vuosittaisesta muusta juhlasta 500 dinaaria kummastakin. Palkkaukseen kuului vielä tarvikkeita 40 000 dinaarin edestä sekä Ziryabin neljälle muusikkopojalle kullekin 20 dinaarin kuukausikorvaus. Lisäksi säädettiin, että hän sai paikan emiirin pöydästä,” jotta hänen laulunsa hyvin kuuluisi". Menestys sai myös kateutta aikaiseksi ja runoilija Al-Ghazzali sepitti muusikosta satiirin.
Ziryab perusti Córdobaan konservatorion vuonna 822, josta ainakin kolmekymmentä nuorta naista valmistui hovimuusikoiksi. Hän opetti laulajille oikeaa hengitystä sitomalla turbaanin rintakehän ympäri ja ääntämystä laittamalla puupalan hampaiden väliin. Hän lisäsi luuttuun viidennen kielen ja valmisti plektran kotkan kynsisä; hänen tiedetään osanneen ulkoa yli tuhannen laulun sanat ja sävelet ja hän loi yhä edelleen Pohjois-Afrikan musiikissa vaikuttavat nouba-musiikin kirjoittamisen standardit. Hänen musiikillinen ajattelunsa kuuluu yhä espanjalaisessa musiikissa ja Paco de Lucia onkin nimennyt yhden albumeistaan hänen mukaansa.
Musiikin lisäksi Ziryabin oli tärkeä muodin luoja Córdobassa. Hänellä oli varastossaan loppumaton joukko viihdyttäviä ja opettavaisia kertomuksia ja hänellä oli syvällinen kirjallisuuden tuntemus. Kuningas ja maan mahtavat matkivat hänen tapojaan ja hänen nimestään tuli juhlittu Espanjassa. Hän loi uuden kampausmuodin, hänen tapansa käyttää hajuvesiä, vaatteita sekä valmistaa ruokia levisivät al-Andalusiin. Juoma-astioina hän käytti metallisten pikarien sijaan kristallisia. Ziryab keksi tavan pestä vaatteet suolaa apuna käyttäen niin, jälkeen näyttivät uusilta. Hän toi parsan keräyksen ja syönnin Eurooppaan sekä kehitti öljyssä paistetut kalapallot, joiden nimi Andalusiassa edelleen on takalliyah Ziryab, Ziryabin paistinkalat. Vaatteet oli hänen mukaan vaihdettava vuodenaikojen mukaan ja kesäisin oli käytettävä vaaleita ja talvella tummia kankaita. Lääketieteen alalla hän paransi suuhygieniaa kehittämällä tehokkaan ja hyvänmakuisen hammastahnan. Lisäksi hän toi shakin ja poolon Eurooppaan sekä perusti kosmetiikkakoulun naisille.
Tietojen luotettavuus

Jesus de Prado Plumed on kyseenalaistanut osan Ziryabin musiikillisista keksinnöistä ja olettanut, että suuri osa aikakauden musiikin kehityksestä on pantu Ziryabin nimiin narratiivisin perustein eli hyvän tarinan aikaansaamiseksi. Tiedossa ei ole, missä määrin Ziryabin lukuisat muut keksinnöt voidaan selittää samalla tavalla. Tiedot Ziryabin elämästä perustuvat melkein kokonaan vain yhteen lähteeseen, 1600-luvulla kirjoitettuun al-Maqqarin historiateokseen.
Yongle

| Yongle  永樂 |
| --- | --- |
 
Kiinan keisari
Valtakausi:  17. helmikuuta 1402 – 12. elokuuta 1424
Edeltäjä:  Jianwen
Seuraaja:  Hongxi

Syntynyt:  2. toukokuuta 1360 Nanjing, Mongolivaltakunta
Kuollut:  12. elokuuta 1424 (64 vuotta) Ujimqin, Kiina
Puoliso:  Renziaowen
Suku:  Zhu
Isä:  Hongwu
Äiti:  Ma
Uskonto:  buddhalaisuus
Keisari Yongle (synt. Zhu Di, 2. toukokuuta 1360 – 5. elokuuta 1424) oli Ming-dynastian kolmas keisari, joka hallitsi Kiinassa vuosina 1402–1424. Yonglea pidetään suurimpana Ming-hallitsijana sekä yhtenä Kiinan merkittävimmistä keisareista. Hänen hallitus­kausi­nimensä Yongle tarkoittaa ”ikuista onnellisuutta”.
Yongle teki Pekingistä Kiinan pää­kaupungin ja rakennutti sinne Kielletyn kaupungin. Hän rakennutti myös Keisarinkanavan uudestaan, rahoitti Zheng Hen tutkimusmatkoja ja valmistutti suuren tieto­sana­kirjan Yonglen ensyklopedian. Hänen aikanaan Kiinan Ming-dynastia oli mahtavimmillaan, ja myös Kiinan alueita laajennettiin pohjoisessa Mantšuriaan ja etelässä Vietnamiin.
Syntyperä

Zhu Di oli Ming-dynastian perustajan Zhu Yuanzhangin neljäs poika, joka syntyi 2. touko­kuuta 1360. Tällöin hänen isänsä oli vielä Punaisten turbaanien kapinallis­johtaja, josta vasta myöhemmin tuli Ming-dynastian ensimmäinen keisari Hongwu.
Ming-dynastian virallisten asiakirjojen mukaan Zhu Din äiti oli keisari Hongwun päävaimo, keisarinna Ma. Jotkut aikalaiset kuitenkin väittivät, että hänen äitinsä olisi ollut muuan Zhu Yuanzhangin ei-kiinalainen jalka­vaimo, ja että virallisissa asia­kirjoissa oleva merkintä olisi väärennetty hänen hallitsija­kaudellaan sen perustelemiseksi, että hän oli valta­istuimen laillinen perijä keisari Jianwenin kuoltua.
Vallasta syöstyn ja takaisin Mongoliaan karkotetun Yuan-dynastian keskuudessa yritettiin väittää, että keisari Hongwu olisi ryöstänyt mongolihallitsija Toghan-Temürin vaimon tämän ollessa raskaana. Lapsi, josta myöhemmin tuli keisari Yongle, olisi todennäköisesti surmattu vastasyntyneenä, jos hänen todellinen syntyperänsä olisi tunnettu, mutta kun raskaus kesti epänormaalin kauan, keisari Hongwu saattoi lapsen synnyttyä uskoa olevansa tämän isä, ja niinpä lapsen annettiin jäädä eloon. Tästä olisi kuitenkin seurannut, että Yongle ja kaikki myöhemmätkin Ming-keisarit olisivat olleet mongolihallitsijoiden, eivät keisari Hongwun jälkeläisiä. Vaikka tarina oli ilmeisen järjetön, sitä kerrottiin mongolien keskuudessa useiden satojen vuosien ajan.